CELEX: 32009R0555
Language: sl
Date: 2009-06-25 00:00:00
Title: Uredba Komisije (ES) št. 555/2009 z dne 25. junija 2009 o spremembi Uredbe (ES) št. 318/2007 o pogojih zdravstvenega varstva živali pri uvozu nekaterih ptic v Skupnost in pogojih za karanteno teh ptic (Besedilo velja za EGP)

26.6.2009   
            
            
               SL
            
            
               Uradni list Evropske unije
            
            
               L 164/37
            
         
      UREDBA KOMISIJE (ES) št. 555/2009
   z dne 25. junija 2009
   o spremembi Uredbe (ES) št. 318/2007 o pogojih zdravstvenega varstva živali pri uvozu nekaterih ptic v Skupnost in pogojih za karanteno teh ptic
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS in 90/675/EGS (1) ter zlasti drugega pododstavka člena 10(3) in prvega pododstavka člena 10(4) Direktive,
   ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (2), ter zlasti četrte alinee člena 18(1),
   ob upoštevanju naslednjega:
   
               (1)
            
            
               Uredba Komisije (ES) št. 318/2007 (3) določa pogoje zdravstvenega varstva živali pri uvozu nekaterih ptic, razen perutnine, v Skupnost in pogoje za karanteno, ki se uporabljajo za take ptice po uvozu.
            
         
               (2)
            
            
               Priloga V k navedeni uredbi določa seznam karantenskih obratov in centrov, ki so jih pristojni organi držav članic odobrili za uvoz nekaterih ptic, razen perutnine.
            
         
               (3)
            
            
               Nemčija in Slovaška sta pregledali svoje odobrene karantenske obrate in centre ter Komisiji poslali posodobljen seznam navedenih karantenskih obratov in centrov. Seznam odobrenih karantenskih obratov in centrov iz Priloge V k Uredbi (ES) št. 318/2007 je zato treba ustrezno spremeniti.
            
         
               (4)
            
            
               Uredbo (ES) št. 318/2007 je treba zato ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga V k Uredbi (ES) št. 318/2007 se spremeni:
   
               1.
            
            
               V delu za Nemčijo se črta naslednji vnos:
               
                           „DE
                        
                        
                           NEMČIJA
                        
                        
                           NW-2“.
                        
                     
         
               2.
            
            
               Po delu za Portugalsko se za Slovaško doda naslednji vnos:
               
                           „SK
                        
                        
                           SLOVAŠKA
                        
                        
                           SK-PO-101“.
                        
                     
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. junija 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 268, 24.9.1991, str. 56.
   
      (2)  UL L 268, 14.9.1992, str. 54.
   
      (3)  UL L 84, 24.3.2007, str. 7.